User:Shan2468/sandbox

பிடோக்

வரலாறு: பிடோக் சிங்கப்பூரின் கிழக்குப் பகுதியில் உள்ள குடிமக்கள் வாழும் இடமாகும். மக்கள் தொகையின் அடிப்படையில் பிடோக்கானது சிங்கப்பூர் குடியரசின் ஆகப் பெரிய மாகாணமாகத் திட்டமிடப்பட்ட பகுதியாகும். தோராயமாக 289,000 குடிவாசிகள் இந்த மாகாணத்தில் வசிக்கின்றனர். 21.69 சதுர கிலோ மீட்டர் பரப்பளவில் பிடோக் அமைந்துள்ளது. பிடோக்கின் எல்லைகளாக வடக்கே பாயாலேபா, வடகிழக்கில் தெம்பனீஸ் மேற்கில் கேலாங், மற்றும் தென்மேற்கில் மரின்பரேட் ஆகிய வட்டாரங்கள் உள்ளன. பிடோக் "ட்ரம்" என்ற சொல்லிலிருந்து உருவானது. அந்த "ட்ரம்" என்பது தொழுகைக்கு முன் எழுப்பப்படும் முன்னறிவிப்பு ஒலியாகும். பிடோக் வரலாற்றைப் பார்க்கும்போது, தானாமேரா மாகாணத்தின் ஒரு பகுதியாக இருந்தபோது, பிடோக்கானது கடற்கரைப் பகுதியை முன்நிறுத்தியே பேசப்பட்டது. 1960 களில் இப்பகுதியில் தேங்காய் மற்றும் இளநீர் விற்பனையே பெருவணிகமாக இருந்தன. அக்காலகட்டத்தில் சீன மற்றும் மலாய் மக்கள் அதிகமாக வசித்த பகுதியாக இருந்தது. மீன் பிடித்தலும் இவர்களது உபதொழிலாக இருந்தது. நவீன பிடோக்கானது 1966-ல் தன் வளர்ச்சியைத் துவக்கியது. முதலில் கடற்கரைப் பகுதிகளில் இருந்து புணரமைப்புத் துவங்கப்பட்டது. அதனைத் தொடர்ந்து வீட்டு வசதி மேம்பாட்டு வாரியத்தின் திட்டத்தில் சிங்கப்பூரின் ஐந்தாவது நகரமாகப் பிடோக் உருவானது. வியட்நாம் போரின் பொழுது போரில் பாதிப்படைந்த வியட்நாம் மக்கள் தங்கும் இடமாகப் பயன்படுத்தப்பட்டது. வளர்ச்சி: நாம் வாழும் இக்காலத்தில் விளையாட்டு மைதானம், மருத்துவமனை, நீச்சல் குளம், நூலகம், பிடோக்மால் என்ற மிகப்பெரிய வணிக வளாகம் என்று அனைத்து வசதிகளையும் கொண்ட ஆகச்சிறந்த சிங்கப்பூரின் முக்கிய மாகாணமாகப் பிடோக் விளங்குகிறது.